Cehia expulzează 18 diplomați ruși acuzați de spionaj.
Guvernul ceh expulzează 18 diplomați ruși. Diplomații sunt acuzați de activități de spionaj.
Guvernul Cehiei a anunţat, sâmbătă seară, expulzarea a 18 diplomaţi ruşi acuzaţi de activităţi de spionaj, informează Agenţia France-Presse şi cotidianul Le Figaro."Optsprezece angajaţi ai Ambasadei Rusiei trebuie să părăsească ţara noastră în 48 de ore", a declarat, sâmbătă seară, Jan Hamacek, ministrul ceh de Externe.Serviciile secrete cehe au depistat că diplomaţii ruşi desfăşurau activităţi de spionaj pe teritoriul Cehiei.Prim-ministrul Ceh Andrej Babis a scris pe Twitter că diplomații ruși fost implicați în explozia unui depozit de muniție din anul 2014, conform Deutsche Welle. Agențiile de informații cehe au furnizat dovezi clare cu privire la implicarea oficialilor de la Kremlin în explozia care a ucis două persoane, a spus Babis. Potrivit Guvernului Cehiei, diplomaţii expulzaţi colaborau cu Serviciul rus de Informaţii Militare (GRU).Česko vyhostí 18 zaměstnanců ruské ambasády. Existuje důvodné podezření ze zapojení důstojníků ruské tajné služby GRU do výbuchů muničních skladů ve Vrběticích. Oceňuji práci našich bezpečnostních složek, policie a zejména NCOZ na odhalení této bezprecedentní skandální akce.— Andrej Babiš (@AndrejBabis) April 17, 2021 Rusia va reacţiona în mod simetric la decizia Guvernului de la Praga de expulzare a diplomaţilor ruşi.Criza dintre Cehia şi Rusia intervine în contextul tensiunilor dintre Occident şi Moscova. Statele Unite au impus noi sancţiuni împotriva Rusiei din cauza ingerinţelor electorale şi atacurilor cibernetice, expulzând zece diplomaţi ruşi. Rusia a reacţionat prin expulzarea a zece diplomaţi americani şi sancţionarea unor oficiali de rang înalt de la Washington. Alianţa Nord-Atlantică a exprimat preocupare privind suplimentarea efectivelor militare ruse în apropierea frontierelor Ucrainei.